અમદાવાદનાં નગરદેવતા ભગવાન જગન્નાથજીની ૧૪૧મી રથયાત્રા તા.૧૪મી જુલાઈએ નીકળશે. તેનો મહત્ત્વનો પ્રસંગ એવી ‘જળયાત્રા મહોત્સવ’ તા.૨૮મી જૂને ઉજવાશે. જેમાં ગજરાજ, ૧૦૮ કળશ, નિશાન-દંડ-ધ્વજા અને ઢોલ-નગારા, નૃત્ય મંડળી, ભજન-મંડળી સાથે નીકળશે. જાણે ‘મિનિ રથયાત્રા’ હોય તેવો માહોલ સર્જાશે. ઉલ્લેખનીય છે કે, આ ૧૪૧મી રથયાત્રા મહોત્સવ માટે આ વર્ષે જગન્નાથજી મંદિર ખાતે નાથ સંપ્રદાયનાં ગોરખનાથ મઠનાં મહંત તરીકે ઉત્તરપ્રદેશનાં મુખ્યમંત્રી યોગી આદિત્યનાથજીને ભંડારા માટે સવિશેષ નિમંત્રિત કરવામાં આવ્યા છે.